12 पुलिसकर्मी, दो कैमरों से रखेंगे हाट पर नजर
थाने पर शनिवार शाम शांति समिति की बैठक हुई। इसमें भोंगर्या हाट में शांति बनाए रखने के लिए व आगामी त्योहारों में व्यवस्था बनाए रखने के निर्णय लिए। नगर में सोमवार को भोंगर्या हाट लगना है। इसमें एक दर्जन पुलिस बल तैनात रहेगा। दो कैमरों से पुलिस जवान भोंगर्या हाट के चप्पे-चप्पे पर नजर रखेंगे।
आगामी त्योहारों में शांति बनी रहे इस पर चर्चा कर प्लान बनाया गया। मेले में प्लास्टिक की थैलियों पर पाबंदी रहेगी। सभी दुकानें लाइन के अंदर लगाई जाएंगी। इससे लोग मेले में आसानी से घूम सकेंगे। तहसीलदार आरएस चौहान ने कहा व्यापारी प्लास्टिक की थैलियों का उपयोग नहीं करेंगे। सभी अपनी दुकानें निर्धारित सीमा में लगाएंगे। भोंगर्या हाट में इस बार प्लास्टिक की थैलियों पर पूरी तरह से पाबंदी लगाई है। व्यापारी प्लास्टिक की थैलियों का उपयोग नहीं करेंगे। दुकानदार अपनी दुकान के बाहर 1-1 डस्टबिन रखेंगे। ताकि मेले में घूमने वाले लोग कचरा उसमें डाल सकें। मेले में सफाई बनी रहे इसके लिए यह इंतजाम किए जाएंगे। पंचायत सचिव कबासिंह सैनानी ने बताया चुने की लाइन डलेगी। इसके अंदर सभी दुकानदार अपनी दुकानें लगाएंगे। पानी की मेले में पर्याप्त व्यवस्था रहेगी।
भोंगर्या हाट में चकरी, सट्टा के खिलाफ आवेदन
पाटी | मां नर्मदा आदिवासी समाज सेवा संगठन के कार्यकर्ताओं ने रविवार दोपहर पाटी थाने पर एएसआई भूपेंद्र राठौड़ को एक ज्ञापन सौंपा। इसमें उन्होंने बताया कि भोंगर्या हाट में अवैध चकरी, जुआ, सट्टा, लाल-काला गोट की दुकानें खोलकर व्यापारी आदिवासियों की गाड़ी कमाई को लूटते हैं।
bho_Deva hin_Deva hin_Deva hne_Deva hin_Deva